Tiltale efter miljølovgivningen for fejlagtig håndtering af PCB-holdigt affald, hvor der er risiko for udvaskning af PCB eller anden potentiel forurening af jord, grundvand eller overfladevand. Påstand om tvangsbøder
Ret: Retten i Næstved (1. instans)
Faggruppe: Straffesag — Bødesag
Sagsemner: Fiskeri, miljø, landbrug og jagt;

/

RETTEN I NÆSTVED

Udskrift af dombogen

D O M

afsagt den *) 16. december 2021 10. januar 2022

Rettens nr. 8949/2019
Politiets nr. 1900-88110-00033-18

Anklagemyndigheden
mod
Tiltalte ApS
CVR nr.

Anklageskrift er modtaget den 9. september 2019.

Tiltalte ApS er tiltalt for

Overtrædelse af Miljøbeskyttelsesloven § 110, stk. 1, nr. 4, og§ 110, stk. 1,
nr. 2, jf. § 110, stk. 1, nr. 4, jf. § 69, stk. 1, jf. § 110, stk. 4,
ved i tiden frem til den 18. juni 2018 på adressen Adresse, By at have undladt
at overholde vilkår 3.2.2 i miljøgodkendelse af 28. oktober 2014 i form af
manglende overdækning af 1500 tons lettere forurenet oplagret beton og i form
af overtrædelse af kravene til maksimal mængde på samlet 5000 tons oplagret
beton i maksimalt 6 måneder inden indbygning eller bortskaffelse, samt ved
samme sted at have undladt at efterkomme By Kommunes
1) indskærpelse af 7. september 2016, hvorefter vilkår 3.2.2 i

miljøgodkendelse af 28. oktober 2014 vedr. overdækning ikke er
overholdt og hvor det indskærpes, at affaldstype 3 (0,5 m x 0,5 m) skal
overdækkes senest den 7. oktober 2016, medmindre at indbygning af
materialerne påbegyndes forinden eller at materialerne forinden
bortskaffes til anden godkendt modtager,

2) indskærpelse af 7. september 2016 om, at det affald, som har ligget i
oplag mere end 6 måneder indbygges under befæstet plads snarest muligt
og seneste den 1. februar 2017, medmindre affaldet bortskaffes til anden
godkendt modtager snarest muligt og senest den 1. februar 
2017,

3) indskærpelse af 21. september 2017 om, at beton affald, som har ligget i
oplag i mere end 6 måneder skal indbygges under befæstet areal snarest
muligt og være påbegyndt senest ved modtagelse af yderligere materiale
og afsluttet senest den 1. juni 2018, medmindre affaldet bortskaffes til
anden godkendt modtager snarest muligt og senest den
1. juni 2018 og

Std 75271



/

side 2

4) påbud af 6. marts 2018 om senest den 28. marts 2018 at iværksætte
foranstaltninger, der kan afværge, at de PCB-holdige materialer, der er
udlagt på det ubefæstede areal på Matrikel nr. 1, giver anledning til
udvaskning af PCB eller anden potentiel forurening af jord, grundvand
eller overfladevand

5) påbud af 6. marts 2018 om senest den 1. juni 2018 at indbygge eller
fjerne og bortskaffe de nævnte materialer i overensstemmelse med de
vilkår, der fremgår af den udløbne miljøgodkendelse af 28. oktober 2014.

Påstande

Anklagemyndigheden har nedlagt påstand om en bødestraf på 100.000 kr.

Anklagemyndigheden har endvidere nedlagt påstand om, at Tiltalte ApS
idømmes forløbende tvangsbøde på 25.000 kr. pr. påbegyndt måned, indtil
selskabet har lovliggjort forholdene på ejendommen Matrikel nr. 1, ved at
iværksætte foranstaltninger, der kan afværge, at de PCB-holdige materialer, der
er udlagt på det ubefæstede areal på Matrikel nr. 1, giver anledning til
udvaskning af PCB eller anden potentiel forurening af jord, grundvand eller
overfladevand, enten ved effektivt at overdække alle materialerne eller ved at
fjerne og bortskaffe de nævnte materialer i overensstemmelse med de vilkår,
der fremgår af den af By Kommune til selskabet meddelte og nu udløbne
miljøgodkendelse af 28. oktober 2014, jf. retsplejelovens § 997, stk. 3.

Tiltalte ApS har nedlagt påstand om frifindelse.

Sagens oplysninger

Det fremgår af sagens oplysninger, at By Kommune den 28. oktober 2014 gav
Tiltalte ApS miljøgodkendelse i medfør af miljøbe-skyttelseslovens § 33 til
indbygning af lettere forurenet beton under et befæstet parkeringsareal.
Tilladelsen var tidsbegrænset til tre år. Tilladelsen omfattede modtagelse af
PCB- og blyholdigt beton fra bl.a. nedrivningen af den af By Kommune ejede
Frederiksberg Skole. Der var i godkendelsen fastsat værdier for
forureningsgraden og regler til sikring af, at disse værdier blev iagttaget. Der
var endvidere angivet krav til oplagringstid og -metode på grunden, indtil beton
kunne indbygges. Bl.a. følgende fremgår af tilladelsen:

”1. Resume
…

Denne godkendelse omfatter følgende:

1. Godkendelse til at modtage og indbygge op til 18.500 m3 PCB
holdigt beton med en spidsværdi målt i materialernes overflade op til 10
mg. PCB total/kg TS og et maksimalt indhold af bly på 2500 mg/kg TS
under befæstet plads på 18.500 m2 på den



/

side 3

nordlige del af Matrikel nr. 1.

2. Godkendelse til oplag, neddeling og nedknusning af 18.500 m3
lettere forurenet beton jf. pkt. 1 - på 11 .000 m2 af den nordvestlige del
af Matrikel nr. 2 - som skal indbygges under den befæstede plads på den
nordlige del af Matrikel nr. 1.

3. Godkendelse til at 18.500 m3 lettere forurenet beton jf. pkt. 1 kan
tilgå pladsen fra flere forskellige nedrivnings-, renoverings- og
byggeprojekter.

4. Godkendelsen tidsbegrænses til at gælde 3 år fra den meddeles.

Lokaliteten er beliggende i et område med særlige drikkevandsinteresser. By
Kommune har derfor udarbejdet en risikovurdering for genanvendelse af det
lettere forurenet beton under den befæstede plads, som sandsynliggør at
anvendelsen af materialerne vil kunne finde sted uden negative påvirkninger for
grundvand, recipienter, miljøet generelt eller mennesker.
…

2. Miljøgodkendelse

På baggrund af oplysningerne i miljøansøgning modtaget den 17. maj 2014
udarbejdet af JA - MilPlan, samt efterfølgende supplerende oplysninger meddeles
herved miljøgodkendelse til etablering af befæstet plads med indbygning af
18.500 m3 lettere forurenet beton fra flere forskellige projekter.

Godkendelsen meddeles i henhold til miljøbeskyttelseslovens 1 § 33 og omfatter
kun de miljømæssige forhold, der reguleres efter kapitel 5 i denne lov.

Det er en forudsætning for godkendelsen, at de vilkår, der er anført i
godkendelsen overholdes ved modtagelse og håndtering af materialer, samt ved
igangsætning af anlægsarbejdet.

Hvis indretning eller drift ønskes ændret i forhold til det godkendte, skal dette i
god tid inden ændringerne foretages, meddeles godkendelses- og
tilsynsmyndigheden. Godkendelsesmyndigheden tager stilling til, om ændringen
er godkendelsespligtig.

Godkendelsen er tidsbegrænset og er gældende 3 år fra meddelelsestidspunktet.

Tilsynsmyndighed
By Kommune er tilsyns- og godkendelsesmyndighed for virksomheden. Tilsynet
udføres af Fagcenter Teknik, Miljø og Drift.
…

2.2 Klage
Miljøgodkendelsen kan påklages til Natur- og Miljøklagenævnet af -  Ansøger
…



/

side 4

2.3 Søgsmål
En eventuel retssag i forhold til afgørelsen skal anlægges ved domstolene inden 6
måneder fra offentliggørelsen.
…

3.2.2 Virksomheden må kun modtage, opbevare, neddele og nedknuse de i tabel 1
angivne affaldsarter/-fraktioner.

Modtagelse, opbevaring, neddeling og nedknusning af de i tabel 1 angivne
fraktioner, må udelukkende ske med det formål at materialet anvendes til at
etablere og indbygge fraktionerne under den nye befæstet plads på 18.500 m2 på
den nordlige del af matrikel Matrikel nr. 1.

Der må i alt max. modtages 18.500 m3 lettere forurenet beton til indbygning
under pladsen.

Oplag og håndtering af fraktionerne i tabel 1 skal ske på den 11.000 m2 store
nordlige plads på matrikel Matrikel nr. 2.

3.2.3 By Kommune skal forinden bearbejdning og indbygning af hvert enkelt
projekt godkende dette ud fra en fremsendt anvisning fra projektets
hjemkommune, til Tiltalte ApS, med tilhørende baggrundsmateriale i form af
rapport over bygningsgennemgang omfattende:
-  Dokumentation for at anvisning er foretaget på baggrund af
   spidsværdier i overflader og yderlag, på de materialer som tilføres.
   Spidsværdier måles i overflader i den stadig stående bygning/anlæg
-  Anvisningsgrundlag, herunder kortlægning
-  Redegørelse for indhold af eventuelt andre miljøfarlige stoffer end
   PCB og Bly, samt koncentrationer af disse
-  Mængdeangivelse



/

side 5

- Beskrivelse af hvor i pladsen/i hvilken celle - projektet skal indbygges
- vedlagt en skitse

- Tidsplan for arbejdet

Bearbejdningen og indbygningen af beton må først påbegyndes, når By
Kommune skriftligt har accepteret hvert projekt.
….

3.2.4 For hver 1000 m3 tilført lettere forurenet beton, skal der udtages
repræsentative prøver for PCB og bly, hvoraf der foretages faststofanalyse og
udvaskningstests med tilhørende analyseresultater af resultat. Der skal medfølge
en risikovurdering af udvaskningstesten, hvor der som minimum er beregnet en
Kd-værdi for PCB.

En risikovurdering skal udføres konservativt og tage højde for evt.
grundvandsstigning.

Udvaskningstest skal så vidt muligt udføres projektvis.
…

3.2.9 Anvisning af PCB-holdigt beton skal ske på baggrund af spidsværdier- ikke
gennemsnitsprøver af hele den tilførte affaldsmængde -og prøver skal være
udtaget på overfladerne af det anviste materiale inden det nedrives.

1 ud af 10 prøver må overskride den accepterede spidsværdi med 50 %.

3.2 .10 Der skal udtages en sammenstukket repræsentativ prøve for hver celle,
dog minimum for hvert 3000 t., som analyseres for PCB og bly indhold,
hvorudfra gennemsnitsindholdet i hver celle skal beregnes. Prøven skal udtages
efter nedknusning og inden materialet støbes ind i hver celle.
…

3.2.12 Materialerne skal kontrolleres ved modtagelsen og hurtigst muligt placeres
i de dertil godkendte områder.

Affald og materialer, som ikke er omfattet af denne miljøgodkendelse, skal
afvises.

Hvis virksomheden modtager affald, der ikke er omfattet af denne
miljøgodkendelse, som det ikke umiddelbart har været muligt at afvise, skal
affaldet placeres i et særskilt oplagsområde og hurtigst muligt bortskaffes til
godkendt modtageanlæg.

Hvis der er tale om farligt affald eller asbest, skal affaldet opbevares enten i en
overdækket container eller på et område under tag og med tæt belægning.
…

3. 7 Egenkontrol

3.7.1 Virksomheden skal føre driftsjournal med angivelse af:

• Løbende registrering af modtaget beton indeholdende oplysninger om:
- Mængde
- Affaldsproducerende virksomhed og lokalitet



/

side 6

- Anvisningskommune

• Dato for hhv. tilsyn med- og tømning af sandfang, samt opgørelse over tømte
mængder.

• Dato og redegørelse for evt. driftsuheld med forurening til omgivelserne eller
risiko herfor.

• Modtaget affald, der ikke er omfattet af virksomhedens miljøgodkendelse, jf.
vilkår 3.2.2, og oplysning om hvordan det blev håndteret og bortskaffet.

• Min. en gang hvert andet år skal virksomheden sikre sig at omfangsdrænene og
drænene under pladsen virker efter hensigten.

• Ved udgangen af hver måned registreres endvidere mængden af den oplagrede
mængde af de affaldsarter, for hvilke der er fastsat vilkår om maksimalt oplag, jf.
vilkår 3.2.2. Driftsjournalen skal opbevares på virksomheden mindst 5 år og skal
være tilgængelig fortilsynsmyndigheden. Driftsjournalen skal fremsendes til
tilsynsmyndighedenpå forlangende.
…

4.3 Håndtering af lettere forurenet beton forud for indbygning under
befæstet plads

Oplag og forarbejdning af det lettere forurenet beton forud for indbygning under
den befæstede plads vil foregå på den 11 .000 m2 store nordlige del af den
allerede eksisterende plads på Matrikel nr. 2. Placeringen af forskellige aktiviteter
fremgår af bilag 3.
…

Modtagelse
De forsorterede læs af tegl og beton aftippes ved modtagelsen i adskilte bunker til
midlertidigt mellemlager.

Konstateres det ved modtagelse, at læssene består af andre materialer/ affald, end
det der er godkendelse til at modtage, afvises de.

…”

Den 16. december 2014 indgik Tiltalte ApS ifølge det oplyste en
entreprisekontrakt med byggeafdelingen i By Kommune om modtagelse, oplag,
neddeling og indbygning af lettere PCB-forurenede nedbrydningsmaterialer fra
Frederiksberg Skole, By, i form af betonmaterialer, murværk og grusmaterialer
med henblik på nedstøbning under et befæstet parkeringsareal på selskabets
grund. Den samlede entreprisesum var aftalt til 3.395.964 kr. ekskl. moms.
Kontrakten er ikke fremlagt for retten.

Leverancerne af nedbrydningsmaterialerne skulle ifølge det oplyste finde sted i
to etaper, men blev som følge af denne sag afbrudt efter leverance af den første
etape, der påbegyndtes i 2015.



/

side 7

Det fremgår af miljømyndighedens politianmeldelse af 18. juni 2021 bl.a., at:

”…
By Kommunes miljømyndighed har løbende ført tilsyn med virksomhe-den og
dermed også betonoplaget. Myndigheden har konstateret flere ulovlige forhold,
som nu anmeldes.

Det drejer sig om følgende:

1. indskærpelse af vilkår vedr. overdækning af beton, 2. indskærpelse af vilkår
vedr. maksimal oplagstid, og 3. påbud om at afværge forureningsrisiko fra udlagt
beton på jord.

Vilkår vedr. overdækning
Miljøgodkendelsen indeholder et vilkår - vilkår 3.2.2 - om, at beton neddelt i
mindre stykker skal overdækkes.

Ved tilsyn på virksomheden den 1. juni 2016 kunne By Kommune konstatere, at
dette vilkår ikke var efterkommet. Dette forhold blev indskærpet hhv. den 5. juli
2016 og igen den 7. september 2016 (se bilag 2, 3 og 4). Indskærpelserne er
aldrig efterkommet, og neddelt beton i mindre stykker er således aldrig blevet
overdækket.

Vilkår vedr. maksimal oplagstid
Miljøgodkendelsen indeholder et vilkår - vilkår 3.2.2 - om, at beton maksimalt
må ligge i oplag i 6 mdr. Efter 6 mdr. ska l betonen enten indbygges under den
befæstede plads på de i godkendelsen angivne vilkår, eller bortskaffes til anden
godkendt modtageanlæg.

Ved tilsyn på virksomheden den 1. juni 2016 kunne By Kommune konstatere, at
der lå store mængder beton i oplag, som havde ligget væsentlig længere end 6
mdr. Dette forhold blev indskærpet første gang den 7. september 2016 og igen
den 21. september 2017 med en frist t il 1. juni 2018 (se bilag 4 og 5). Ved tilsyn
på virksomheden den 4. juni 2018 kunne miljømyndigheden konstatere, at
indskærpelsen ikke er efterkommet.

Der ligger således fortsat samlet set 5.895 ton beton i oplag på virksomheden (se
bilag 11 og 12).

Påbud om at afværge forureningsrisiko fra udlagt beton på jord Ved tilsyn på
virksomheden den 19. december 2017 konstaterede By Kommune, at
virksomheden havde påbegyndt indbygning af PCB-holdig beton (de mest
neddelte fraktioner ca. 1.500 ton) (Se bilag 6 og 7).
Betonmaterialerne var fyldt i den ubefæstede plads, som var klargjort hertil ved
udgravning og udlægning af underliggende dræn. Materialerne var imidlertid
ikke færdigindbygget i henhold til vilkårene i miljøgodkendelsen. Brokkerne lå
således i det udgravede hul uden nogen form for overdækning, hvilket udgør en
forureningsrisiko for jord, grundvand og overfladevand.

Efter påbegyndelse af indbygning af betonen var miljøgodkendelsen imidlertid
udløbet. Derfor meddelte By Kommune den 6. marts 2018 påbud (se bilag 8) om
dels at

- iværksætte foranstaltninger der kan afværge potentiel forurening
   af jord, grundvand og overfladevand inden 28. marts 2018, og



/

side 8

- indbygge materialerne under befæstede plads (på nærmere definerede
vilkår) eller bortskaffe dem til andet godkendt modtageanlæg senest den
1. juni 2018.

By Kommune førte tilsyn med om påbuddet var efterkommet både den 3. april
2018 og igen den 4. juni 2018 (se bilag 9, 10, 11 og 12). De påbudte
foranstaltninger blev ikke efterkommet.
…”

Det fremgår af brev af 5. juli 2016 fra By Kommune til Tiltalte ApS, at Tiltalte
ApS under miljøtilsynet den 1. juni 2016 afventede afklaring vedrørende det
modtagne affald fra By Kommune, da der var usikkerhed om
koncentrationerne af forureningen i det modtagne materiale, hvorfor
virksomheden ikke ville begynde at sortere, knuse eller indbygge dette
modtagne materiale.

Tiltalte ApS har vedrørende denne problemstilling fremlagt en oversigt over et
stort antal prøver, som ifølge det oplyste er foretaget i forbindelse med Tiltalte
ApS' egenkontrol af nedbrydningsmaterialerne fra Frederiksberg Skole. Et stort
antal af analyser-ne af disse, der er foretaget af Højvang Miljølaboratorium,
viser væsentligt højere PCB-værdier end tilladt i miljøgodkendelsen.

Der er fortsat ikke enighed om omfanget af modtaget materiale, hvis
forureningsgrad ligger over det tilladelige. Ifølge By Kommune er der alene
tale om en ubetydelig mængde af den samlede levering. Ifølge Tiltalte ApS er
der tale om store dele af de leverede nedbrydningsmaterialer.

Det er oplyst, at der på baggrund af ovennævnte verserer en voldgiftssag
mellem By Kommune og Tiltalte ApS om, hvorvidt det materiale, der er
leveret af By Kommune, er konditionsmæssigt, jf. Voldgiftsnævnets sag A-
9925.

Det fremgår af miljømyndighedens indskærpelse af 7. september 2016 bl.a., at:

”…
By Kommune skal derfor igen bemærke, at vilkår 3.2.2 vedr.
overdækning ikke er overholdt og det indskærpes derfor, at affaldstype 3 skal
overdækkes senest den 7. oktober 2016. Dette dog medmindre at indbygning af
materialerne påbegyndes forinden eller at materialerne bortskaffes til anden
godkendt modtager jf. pkt. 3 nedenfor.
…”

Det fremgår af brev af 21. september 2017 fra miljømyndigheden i By
Kommune til Tiltalte ApS, at det den 7. februar 2017 på baggrund af
kommunens egne analyseprøver og resultater vurderedes, at de afleverede
nedbrydningsmaterialer, der udgjorde første etape af leveringen, ikke overholdt
de i tilladelsen afgivne krav til forureningsgrad. By



/

side 9

Kommune traf i samme skrivelse afgørelse om på baggrund af en samlet risiko-
og proportionalitets-vurdering af betonen, at denne på trods af afvigelsen fra
vilkårene fastsat i miljøgodkendelsen, kunne indbygges under et befæstet areal
hos Tiltalte ApS, da kommunen vurderede, at afvigelsen ikke at udgjorde en
øget miljørisiko og derfor havde underordnet miljømæssig betydning. Bl.a.
følgende er anført i brevet:

” Afgørelse vedr. materialer fra Frederiksberg Skole -etape 1 
By Kommunes miljømyndighed fik den 7. februar 2017 udtaget og analyseret 10
materialeprøver på nedrevne betonmaterialer fra Frederiksberg Skole, som er
leveret til Tiltalte ApS Adresse, By.

Prøverne blev udtaget af miljømyndighedens rådgiver Golder Associates A/S
. Materialet blev visuelt besigtiget og der blev indsamlet 1 0 materialefraktioner,
der kunne mistænkes at indeholde PCB. Prøverne blev emballeret på stedet og
transporteret til Golder, hvor overfladen på materialet blev prøvetaget og sendt til
analyse hos Eurofins.

Analyserne fordeler sig således at 9 ud af de 10 prøver har et PCB-indhold under
10 mg/kg, mens 1 prøve har et PCB indhold på 41 mg/kg.

Afgørelse
By Kommune træffer hermed afgørelse om

 - at 1 ud af 10 analyser af de leverede betonmaterialer fra 1.
nedrivningsetape af Frederiksberg Skole afviger fra miljøgodkendelsens
vilkår 3.2.9 vedr. overskridelse af den accepterede spidsværdi med mere
end 50 % og

_    at ud fra en samlet risiko- og proportionalitetsvurdering kan de
leverede betonmaterialer fra 1. nedrivningsetape af Frederiksberg Skole
modtages og Indbygges under befæstet plads, inden for rammerne af
gældende miljøgodkendelse af den 28. februar 2014
- på trods af afvigelsen fra vilkår 3.2.9 - jf. miljøbeskyttelseslovens1 §
68.

-    at indskærpelse meddelt Tiltalte ApS af den 7.
september 2016 står ved magt, således:

- at betonaffald, som har ligget i oplag i mere end 6 mdr. skal
indby gges under befæstet plads snarest muligt og være påbegyndt
senest ved modtagelse af yderligere materialer og afsluttet den 1. juni
2018. Alternativt skal forholdet lovliggøres ved at bortskaffe oplaget
til anden godkendt



/

side 10

modtager snarest muligt og senest den 1. juni 2018.

- Miljømyndigheden vil med tilsyn kontrollere påbegyndelse af
indbygning I løbet af oktober-november 2017 og efter den 1. juni 2018
følge op på om indskærpelserne er efterkommet.

…”

Den 8. februar 2018, hvor materialerne fra Frederiksberg Skole fortsat henlå
ubehandlet hos Tiltalte ApS, varslede By Kommune Tiltalte ApS påbud om
følgende:

”…
På baggrund af ovenstående påtænker By Kommune derfor at meddele påbud om
at:

- de PCB-heldige materialer, der er udlagt på det ubefæstede areal
på matrikel Matrikel nr. 1 ikke må give anledning til udvaskning af
PCB eller anden potentiel forurening af j ord, grundvand og
overfladevand. Virkomheden skal derfor iværksætte foranstaltninger der
kan afværge dette snarest muligt og senest den xx.xx.xxxx. 

- De PCB-holdige materialer, der er udlagt på ubefæstede areal på
matrikel Matrikel nr. 1 skal desuden senest den 1. juni 2018 indbygges
på de vilkår, som er formuleret som vilkår 3.2.13
- 3.6.2 i den nu udløbne miljøgodkendelse af den 28. oktober 2014, elle
fjernes og bortkaffes til godkendt modtageanlæg.

…”

Miljømyndigheden meddelte herefter den 6. marts 2018 Tiltalte ApS følgende
påbud:

”I forlængelse af kommunens varsel om påbud af 8. februar 2018 meddeler By
Kommune dig nu påbud om at:

- de PCB-holdige materialer, der er udlagt på det ubefæstede areal på matrikel
Matrikel nr. 1 ikke må give anledning til udvaskning af PCB eller anden potentiel
forurening af jord, grundvand og overfladevand.

Virksomheden skal derfor iværksætte foranstaltninger der kan afværge dette
snarest muligt og senest den 28. marts 2018.

- De PCB-holdige materialer, der er udlagt på ubefæstede areal på matrikel
Matrikel nr. 1 skal desuden senest den 1. juni 2018 indbygges på de vilkår, som
er formuleret som vilkår 3.2.13 - 3.6.2 i den nu udløbne miljøgodkendelse af den
28. oktober 2014, eller fjernes og bortskaffes til godkendt modtageanlæg.

Påbuddet meddeles med hjemmel i Miljøbeskyttelseslovens § 69 stk. 1.”

Denne frist blev efterfølgende forlænget til den 1. juni 2018. De PCB-holdige
materialer, der var udlagt på ubefæstede areal skulle desuden senest den 1. juni
2018 indbygges på de vilkår, der var formuleret i den nu ud-løbne
miljøgodkendelse, eller fjernes og bortskaffes til godkendt modtage-anlæg.



/

side 11

I kendelse af 1. oktober 2018 afviste Retten i Næstved By Kommunes
anmodning om selvhjælpshandling med henblik på, at repræsentanter fra By
Kommune med bistand fra politiet, der indebar bl.a., at ca. 1.500 tons
nedbrydningsmateriale skulle graves op af et hul og læsses på lastbiler og at ca.
4.400 tons læsses på lastbiler og køres væk samt eventuelle støvbegræn-sende
foranstaltninger i forbindelse med læsningen. Det fremgår af kendel-sen bl.a:

”…
Kendelse:

…

Østre Landsret har i kendelse af 20. december 2018 stadfæstet afgørelsen med
følgende begrundelse:

”…
Supplerende sagsfremstilling
…

I en mail af 11. november 2016 fra Miljø- og Fødevareministeriet er det oplyst, at
der ikke er et grundvandskvalitetskriterium for PCB i grundvand, og at det ikke
er relevant, da stofferne ikke er særligt vandopløselige, jf. Miljøstyrelsens rapport
“Evaluation of health hazards by exposure to Polychlorinated biphenyls (PCB)
and proposal of a health-based quality criterion for soil. Environmental Project
No. 1485, 2014.”

By Kommune har oplyst, at selvhjælpshandling med overdækning er vurderet til
at koste ca. 30.000 kr.
…

KENDELSE

Det følger af miljøbeskyttelseslovens § 87, stk. 1, at tilsynsmyndighederne uden
retskendelse har adgang til bl.a. private ejendomme og lokaliteter for at udføre
tilsynsopgaver eller andre opgaver efter miljøbeskyttelsesloven mv.

Af bestemmelsens stk. 2 fremgår, at adgang efter stk. 1 kræver retskendelse, hvor
adgangen sker med henblik på at lade påbudte foranstaltninger udføre efter § 69 i
forbindelse med undersøgelse og oprydning af forurenet jord, jf. § 83 c.

Det følger af miljøbeskyttelseslovens § 83 c, at der ved forurenet jord forstå jord,
der på grund af menneskelig påvirkning kan have skadelig virkning på
grundvand, menneskers sundhed og miljøet i øvrigt.

Retskendelse til gennemførelse af en selvhjælpshandling i medfør af
miljøbeskyttelseslovens§ 87, stk. 2, jf. § 69, er et tvangsindgreb, som derfor må
kræve et klart hjemmelsgrundlag, og som må opfylde den almindelige
proportionalitetsgrundsætning.

Endvidere må selvhjælpshandling til gennemførelse af en forpligtelse,



/

side 12

som det er forbundet med straf ikke at opfylde, almindeligvis anses for at være et
subsidiært retsmiddel, der kan bringes i anvendelse, hvis tvangsbøder og straf
ikke fører til efterkommelse af et meddelt påbud.

Landsretten finder, at der ikke efter sagens oplysninger er det tilstrækkelige
grundlag for at imødekomme By Kommunes begæring om retskendelse til
gennemførelse af en selvhjælpshandling. Landsretten har navnlig lagt vægt på, at
der ikke foreligger tilstrækkeligt sikre oplysninger om en potentiel forurening af
jorden, der ikke vil kunne afværges med samtykke fra Tiltalte ApS, når der er
udtaget prøver af betonen, jf. den af Tiltalte ApS meddelte proceserklæring.

Landsretten stadfæster med denne begrundelse byrettens afgørelse.
…”

Der er foretaget syn og skøn i anledning af voldgiftssagen mellem By
Kommune og Tiltalte ApS. Bl.a. følgende fremgår af synsrapporten af 3. juli
2020:

"...
Svar Spørgsmål 1
Skønsmændene har ved 2 prøvetagningsdage 13/5-2020, 18/5-2020 og 18/6-2020
udtaget i alt 32 betonklodser i den store bunke beliggende hos Tiltalte ApS.
Parterne var til stede ved al prøvetagning, og der blev dokumenteret ved bå-de fotos
og video. Der er udsendt referater fra de 3 prøvetagninger, som er kommenteret af
parterne uden endelig enighed i relation til det sidste refe-rat.

Sweco har medvirket som prøvetager, hvor prøvetagningen blev besluttet iht.
landsdommer Ulla Langholz’ kendelse om at prøvetagningsmetoden kunne
besluttes af skønsmændene. Prøvetagningen er foretaget i henhold til A-9925-
Metodebeskrivelse af prøvetagning.endelig-ver 3, vedlagt i erklæ-ringsbilag 1.

Prøvetagningen og resultaterne af PCB analyserne foreligger i Undersøgel-sesnotat
prøvetagning Tiltalte ApS maj+juni 2020 af 01-07-2020 fra Sweco as.
Skønsmændene har kvalitetssikret indholdet i rapporten.
Vedlagt i erklæringsbilag 2.

Som det fremgår af notatet har prøverne været udpeget af de to parter med hver 10
prøver, og Skønsmændene har udpeget de sidste 12 steder. Udpeg-ningen af steder
fra Tiltalte ApS har været på specifikke betonklodser med rester af fugemateriale
eller malingsrester. Fra By Kommune ønskedes det alene at skønsmanden på
tilfældig vis skulle udvælge 10 betonklodser fra bunken hvor Tiltalte ApS havde
udtaget betonklodser til skønsmændenes udvælgelse.

Skønsmanden kan bekræfte at udtagningen af betonklodser inde i bunken (iht By
Kommunes ønske) var meget tilfældig, om end skønsmanden kig-gede efter tegn på
efterladt maling eller fugerester, på fremfundne betonk-lodser.

I henhold til vilkårene for miljøgodkendelsen, må prøverne i spidsværdier
indeholde op til 10mg/kg med enkelte prøver som kan overstige med 50% altså
15mg/kg. Der er således tale om hvor meget der findes i maksimale



/

side 13

værdier.

Fra Miljøgodkendelsen
1. Godkendelse til at modtage og indbygge op til 18.500 m3 PCBholdigt be-ton med
en spidsværdi målt i materialernes overflade op til 10 mg. PCB to-tal/kg TS

Definitioner i indeværende godkendelse
Spidsværdi: Maksimalværdi i overfladen på elementerne målt i de yderste ca. 1-5
mm. for prøver der udbankes. For borekerneprøver er det maksimal-værdien målt i
overfladen af elementet i de yderste 1-3 mm.

3.2.9 Anvisning af PCBholdigt beton skal ske på baggrund af spidsværdier – ikke
gennemsnitsprøver af hele den tilførte affaldsmængde - og prøver skal være udtaget
på overfladerne4 af det anviste materiale inden det nedrives. 1 ud af 10 prøver må
overskride den accepterede spidsværdi med 50 %.

Samlet oversigt over de fundne koncentrationer opdelt efter materialetyper:

(Se ekstrakten for skema)

Skønsmanden finder på dette grundlag, hvor der i alt er udtaget 42 prøver på 32
betonklodser, at der i spidsværdier er fundet op til 31000 mg/kg (SS2) i
fugemateriale, medens der i den underliggende beton 0-5mm findes en prøve med
3000 mg/kg (SS2). I de øvrige fugematerialer er der fundet 5 prøver, som
overskrider 15mg/kg, samt 3 der er 15mg/kg og derunder. I betonprøver er der
fundet 2 prøver der overstiger spidsværdien på 10 mg/kg SS1,SS2. Ved afskrabning
af den yderste 1mm fås en reduktion i alle 3 prøver (SS27, SS38 og SS39), på
mellem 39 og >91% (se tabellen herunder), dog var den højeste reduktion under
detektionsgrænsen, da den yderste 1mm var fjernet, som gør beregningen af de
>91% usikker. Det bemærkes også at udgangs-punktet var relativt lave værdier i
fugerne (12-41mg/kg TS).

(Se ekstrakten for skema)

Det vurderes således at materialer, som udgøres af fuger overskrider vilkåre-ne i
miljøgodkendelsen, medens betonen med to undtagelser (SS1,SS2) kan overholde
vilkårene. Beton med maling er ikke fundet at overskride vilkåre-ne, undtaget prøve
SS26, som kun er malingsafskrab, og dermed ikke kvali-ficerer
prøvetagningsdybden 1-5mm.
...
Svar Spørgsmål By-7f:
De leverede materialer lever for beton op til entrepriseaftalen, se i øvrigt be-
svarelsen af spørgsmål 1 for nærmere detaljer. De rester af maling og fuge-
materialer, der er leveret med betonen, lever ikke op til de fastsatte leve-ringskrav.
...
Svar Spørgsmål By-7g:
Maling og fugerester lever ikke op til kravene i entrepriseaftalen.
...
Svar Spørgsmål By-7h:
Det er skønsmændenes opfattelse at der er observeret rester af fuge og ma-ling på
de oplagte materialer. Det vil i praksis ikke være muligt at levere materialer der er
helt fri for fuge og malingsrester. Omfanget på de leverede materialer vurderes at
være indenfor det normale, dog værende til den høje



/

side 14

side, altså at der er relativt mange steder med fugerester."

Forklaringer

Der er afgivet forklaringer af direktør i Tiltalte ApS Person 1 og
miljømedarbejder Vidne.

Person 1 har forklaret, at:

"...
Tiltalte ApS ejes af Virksomhed ApS, der ejes 100 % af ham. Tiltalte ApS'
omsætning har de seneste år været svingende som følge af Corona, men den
ligger normalt på mellem 5-20 millioner. Det er en mindre virksomhed. Han
blev opmærksom på nedriv-ningsprojektet vedrørende Frederiksberg Skole i
2011 på grund af nogle demonstrationer vedrørende skolen og dens fremtid. I
november 2013 blev han ringet op af Person 2, der havde været selskabets
miljørådgiver i 12-15 år. Person 2 har et CVR, idet han ejer Virksomhed 2.
Person 2 fortalte, at han var blevet ringet op af Person 3 fra ingeniør-firmaet
Virksomhed 1, der havde fået en henvendelse fra nogen i By Kommune, der
havde talt om, hvad de skulle gøre med det genanvendelige materiale fra
nedrivningen. Tiltalte ApS havde et restareal, der aldrig var blevet støbt med
beton, som man måske kunne genanvende materialerne til belægning på. Der
var tidligere i årene 2001-2006 blevet støbt beton-belægning på et område på
70.000 kvm, men der henstod fortsat et ufærdigt hjørne, som han havde et
ønske om at befæste. Det vidste Person 2, der også vidste, at By Kommune
med lys og lygte ledte efter et sted at gøre af affaldet.

Forevist ekstrakten fil 1, side 16, oversigtskort, dateret 28. oktober 2014,
forklarede Person 1, at der i alt er 80.000 kvm. Tiltalte ApS har i alt 18
hektarer. Det foreviste område udgør i alt ti hektarer. Det er korrekt, at det er
den blå og røde markering på kortet, der er relevant for sagen. Det røde område
var befæstet med stabil, men havde ikke en uigennemtrængelig belægning.
Tiltalte ApS havde ikke et akut behov for at få området befæstet. Det hele
udspillede sig hen over nytåret 2013-2014.

Der skulle ske noget, fordi der var taget en politisk beslutning om, at
Frederiksberg Skole skulle nedrives. Han tilkendegav, at Tiltalte ApS godt
kunne være interesseret i at aftage noget beton fra Frederiksberg Kommune til
brug for belægning af det nordøstlige afsnit. Person 4 og udvalgsformand
Person 5 var i starten inde over drøftelserne. Den 10. marts 2014 ringede
borgmesteren og spurgte, om han kunne deltage i et møde den 12. marts 2014.
Han opfattede det ikke sådan, at der i drøftelserne blev skelnet mellem på den
ene side, at Tiltalte ApS skulle aftage betonaffald fra By Kommune, og på



/

side 15

den side, at der skulle indgives en ansøgning om miljøgodkendelse i forbin-
delse hermed. For ham foregik begge dele i By Kommune, og det var set med
hans øjne en og samme myndighed. Borgmesteren sagde, at for at de kunne
lave en aftale, skulle Tiltalte ApS have en miljø-godkendelse. Han svarede
hertil, at så måtte kommunen give ham en sådan.

De kom først i gang med at søge miljøgodkendelse i april eller maj 2014. Det
kan godt passe, at det var den 17. maj 2014. De havde forinden ansøgt om en §
19-tilladelse, men det gik op for miljøafdelingen, at de ikke kunne nøjes med
en § 19-tilladelse, idet de også skulle aftage forurenet byggeaffald fra
forskellige andre projekter. Kommunen skrev derfor, at det var nødven-digt
med en § 33-tilladelse. Person 6 var tovholder på projektet. Han ved ikke,
hvem i By Kommune, der betalte Tiltalte ApS for at genanvende byggeaffaldet.
Det var de samme mennesker i By Kommune, der sad med det hele. Først på
den anden side af sommer-ferien 2014 dukkede Person 7 fra byggeafdelingen i
kom-munen op og meddelte, at de formelt skulle have en entreprisekontrakt.
De havde forinden forhandlet om miljøgodkendelsen, som de modtog i udkast-
form inden sommerferien 2014. Han gennemgik den herefter med sin far.
Tiltalte ApS havde fået tre uger til at byde ind, hvis de havde ændringer. Set
med hans øjne, var det personen i toppen, der repræ-senterede By Kommune,
og det var borgmesteren, som også var den, der indledningsvist havde
kontaktet ham. Borgmesteren sagde dengang, at for at de kunne komme videre,
skulle der ligge en miljøgodkendelse, og at det var noget, som kommunen ville
sørge for.

Han har drevet virksomhed i 42 år med en vis succes. Tiltalte ApS har tidligere
haft tre miljøgodkendelser, men de tidligere miljø-godkendelser var meget
mere simple end denne. Han overlod det til Person 2, at foretage en vurdering,
når der var tale om mere komplicerede miljørelaterede problemstillinger.

Det er korrekt, at Tiltalte ApS ikke klagede over miljø-godkendelsen, som de
var tilfredse med. Han fik at vide af flere, at det var den første af sin art, hvor
man fik lov til at genanvende bygningsaffald med et vist PCB-indhold i. Hele
ideen med § 33-tilladelsen var, at Tiltalte ApS også kunne modtage affald fra
andre byggeprojekter. Det kunne være fra hvem som helst. Fordelen var, at han
fik betaling for at tage imod det forurenede materiale. Tiltalte ApS har en
miljøgodkendelse fra 2003, i hvilken forbindelsel de modtog halvandet års
produktion fra Amagerværket. Beløbet herfor betalte udstykningen på Tiltalte
ApS' ejendom, der følgelig blev registreret på niveau 2 i Tingbogen. Det var
Tiltalte ApS også indstillet på ville ske i denne sag. Han er ikke i tvivl om, at
det vil have betydning for en fremtidig køber, men det var også det, de modtog
betaling for. Tiltalte ApS modtog i alt 2.462.124,60 kr. for at aftage det
forurenede materiale fra Frederiksberg Skole.



/

side 16

Tiltalte ApS begyndte at modtage byggeaffaldet fra By Kommune i 2015.
Byggeaffaldsmaterialet viste sig imidlertid ikke at være i den renhedsgrad, som
de havde tilladelse til at modtage i henhold til miljø-godkendelsen. Det blev
konstateret i forbindelse med, at Person 2 og han udtog nogle prøver fra
materialet. Tiltalte ApS var ikke forinden i kontakt med By Kommune herom,
for det stod klart og tydeligt i aftalen, at Tiltalte ApS selv skulle foretage en
kontrol af materialet.

Foreholdt ekstrakten fil 1, side 28, resumé af miljøgodkendelse, dateret 28.
oktober 2014, pkt. 3.2.7, forklarede Person 1, at prøverne blev taget af Person
2, der havde erfaring indenfor feltet med prøveudtagning. Person 2 var
godkendt til at tage prøver, og han var derudover blevet brugt af By Kommune
i flere sammenhænge, bl.a. havde han udtaget 600 prøver fra Frederiksberg
Skole før nedrivningen. De udtog prøver og fik resultaterne fra faststof
analyser. De havde ikke kontakt til By Kommunen inden prøveudtagningen.
Det var Person 2, der udtog prøverne. Der var fuger på noget af det materiale,
virksomheden modtog. Han kan ikke sige noget om, hvorvidt der var fuger på
det materiale, de udtog prøver fra. De afleverede egenkontrolrapporter til By
Kommune tilbage i juni måned 2015, hvor det blev klart beskrevet, hvordan
Person 2 foretog kontrollen. Der stod, at den ene af prøverne var en blandprøve
af 20 små betonskaller kaldet ”chunks” . De blev sendt til Højvang
Miljølaboratorium. En af gennemsnitsprøverne havde et gennemsnit på 47 pr.
milligram. Der kunne derfor meget vel have været fuger i.

Tiltalte ApS vejede materialet af ved modtagelsen. Herefter kørte lastbilen ned
bagerst på pladsen og læssede af, hvorefter den igen kørte op og vejede tom.
Dernæst kørte lastbilen op på skolen igen, hvor den hentede et nyt læs. Han
kiggede på det, de modtog, og det så umiddel-bart tilforladeligt ud. Det er ikke
muligt at se eller lugte PCB, der kun kan konstateres ved prøver. Tre uger efter
de modtag de første læs, kom Person 7 og Person 8 ud på pladsen. De kontrol-
lerede sammen med ham det, der var modtaget. Det fandt sted primo marts
2015.

Foreholdt ekstrakten fil 1, side 28, resumé af miljøgodkendelse, dateret 28.
oktober 2014, pkt. 3.2.12, forklarede Person 1, at han ikke til at starte med
kunne se, om der kom fuger med. Han så bare en hel dynge af beton-brokker.
Han ville skulle gå helt ned i detaljen, børste støv af og rengøre, for at kunne se
det. De så det først efter en periode, hvor det havde regnet, og støvet fra
aflæsningen havde lagt sig og var skyllet væk af regnen. Da Person 7 og Person
8 var der, spurgte han ind til tjærestoffet på betonele-menterne. Tjæren sad og
klæbede, hvor tagpappet havde siddet. Det kunne man tydeligt se. Person 8
sagde, at det måtte det godt, ellers ville det ikke være blevet kørt ud til Tiltalte
ApS. Efter tre timer fik han en mail



/

side 17

om, at Person 8 var blevet i tvivl, så han havde sendt sagen til miljøudvalget.
Derefter stoppede det hele, og Tiltalte ApS modtog ikke mere beton i otte-ti
dage. De begyndte at regne på, hvor meget tjærekomponenterne udgjorde.
Efter ti dage fik han en mail om, at han bare kunne se bort fra tjæren. Det var
hans opfattelse, at de ved mod-tagelsen af betonen fra Frederiksberg Skole blot
skulle kontrollere betonen visuelt, idet der allerede forinden var foregået en
kontrol på skolen i for-bindelse med nedrivningen. De udtog prøver to gange i
april måned 2015 og en gang i juni måned 2015 efter et møde med Person 8.

Tiltalte ApS efterkom ikke indskærpelsen om overdæk-ning eller afhænde
byggeaffaldet, fordi By Kommune ikke ville forholde sig til de udtagne prøver.
Byggeaffaldet var kommunens ansvar. Han havde da på baggrund af de
foretagne prøver gjort kommunen bekendt med, at betingelserne i
miljøgodkendelsen ikke var opfyldt. By Kommune skulle derfor hjælpe ham
med at sikre, at miljøgodkendelsen blev overholdt, og kommunen skulle
forholde sig til, at de havde leveret noget byggeaffald af en anden renhedsgrad
end det aftalte. Byggeaffaldet var ikke konditions-mæssigt leveret, når der var
mere gift i end forudsat og betinget ifølge miljøgodkendelsen. Han deltog i tre
møder med kommunen, hvor han og Person 2 på vegne af Tiltalte ApS
fremlagde problema-tikken og bad om en afklaring. Borgmesteren,
udvalgsformanden, Person 8 og Person 6 deltog også i møderne. På et møde på
Rådhuset den 26. juni 2015, sagde Person 6, at han ikke vidste, hvad han skulle
gøre. Virksomheden skulle derfor sende et forslag til kommunen med en
løsningsmodel. Den 3. juli 2015 kom han og Person 2 med tre skriftlige
løsningsforslag. Kommu-nen kunne dispensere, de kunne lave et tillæg til
miljøgodkendelsen, så den blev rummelig op til 50 milligram, eller de kunne
køre betonen væk. På samme møde udbad han og Person 2 sig alle de
analyseresultater, der var taget vedrørende materialet i forbindelse med
nedrivningen af skolen.

Foreholdt ekstrakten fil 1, side 67, afgørelse vedrørende materialer fra
Frederiksberg Skole – etape 1, dateret 21. september 2017, forklarede Person 1,
at man ikke i afgørelsen tog hensyn til de forslag, som han og Person 2 var
kommet med. Tiltalte ApS ville ikke have affaldet, uden at By Kommune tog
ansvar for det, for det var møgbeskidt.

Tiltalte ApS modtog byggeaffald fra flere forskellige virksomheder. De modtog
bl.a. 124 tons fra en virksomhed, der stod for nedrivningen af en svømmehal i
Holbæk. De modtog også 11 tons bygge-affald indeholdende PCB fra Novo
Nordisk i Kalundborg. De havde ikke problemer med at aftage nok byggeaffald
andre steder fra, for at kunne støbe belægning på det det resterende areal.

Adspurgt af forsvareren forklarede Person 1, at Person 2 den 21. april 2015
udtog to prøver, som blev analyseret på Højvang Miljølaboratorium. Det var
det miljølaboratorium, som lå tættest på. Højvang havde på davæ-



/

side 18

rende tidspunkt analyseret 600 prøver fra Frederiksberg Skole før nedriv-
ningen. Han havde ikke kontakt med nogen fra kommunen om, hvad
resultaterne viste, da de kom retur. Person 2 sagde, at bland-prøven viste 28
milligram, og den måtte højest indeholde 10 milligram. Det var derfor, de tog
tre prøver ugen efter, der også blev analyseret af Højvang Miljølabo-ratorium.
Da prøveresultaterne kom tilbage, ringede han til Person 8, der sagde, at det
måtte de kigge på. Den 10. juni 2015 holdt de et møde med Person 8 på
virksomheden. Først kiggede de på resultaterne fra prøverne, der ikke så gode
ud. Derefter var ude og kigge på bunkerne. Person 8 sagde i forbindelse
hermed: ”Den er rivende gal. Jeg kører hjem på kommune-kontoret, og så må
vi finde en pragmatisk løsning” . Fra foråret 2015 til 2017 tog Person 2 og han
prøver på brokkerne syv gange. Prøveserie 5 bestod af fem fugeprøver og fem
betonprøver. Det var prøver, som virksomheden lavede for egen regning, fordi
kommunen ikke ønskede at foretage sig noget.

Tiltalte ApS' primære aktivitet var køb og salg af brugte lastbiler. De købte
lastbilerne og solgte dem enten hele eller som reserve-dele. Derudover
beskæftigede virksomheden sig med køb og salg af skrot, herunder købte
Tiltalte ApS i begyndelsen af 90’erne nogle gamle transformatorer af By
Kommune.

I 2014 strammede By Kommune kravene til genanvendelsen. Først skulle de
overstøbe betonen med 15 cm, men derefter krævede kommunen 20 cm ekstra
beton, hvori der var indlagt en bentonitmembran for at sikre betonen. Det var
ikke til forhandling.

De første læs kom på Virksomhed A/S' egne biler. Derefter satte By Kommune
fremmede vognmænd på. Tiltalte ApS havde intet med nedrivningen eller
transporten at gøre. Han havde ikke set prøveresultater fra Frederiksberg Skole,
før affaldet blev leveret til ham. De så aldrig tilstands-rapporter eller udskrifter
af prøverne fra Frederiksberg Skole. Disse skulle de have haft løbende i
forbindelse med, at materialerne kom, men de fik dem ikke og stolede på
kommunen, hvorfor de ikke gjorde mere ud af det. De så få prøveresultater, der
blev tilsendt dem i første halvdel af august 2015. Det var to måneder efter, de
modtog det sidste læs brokker fra kom-munen. Borgmesteren var forbavset
over, at det ikke var blevet fulgt til dørs løbende, og det endte med, at
borgmesteren gav instruks om, at det, Person 2 udbad sig, skulle sendes.

Tiltalte ApS havde engageret en entreprenør til at foretage nedstøbningen på
grunden, da de blev bekendt med, at betonaf-faldet var mere forurenet med
PBC end aftalt. Det var Person 9 og Person 10 fra Golder Associates, der var
ude hos Tiltalte ApS for at tage prøver. Vidne og Person 11 fra kommunen kom
i februar 2017. Ugen forinden, den 3. februar 2017, havde han og Person 2
også selv udtaget prøver, da han blev opmærksom på, at Golder Associates og
kommunen ville komme den 7. februar 2017. Prøven viste 120.000



/

side 19

milligram. Betonen ved siden af fugen viste 84 milligram. Det var farligt
affald. Han bad specifikt Golder Associates om at udtage prøver fra den
specifikke fuge. Person 9 og Person 10 havde imidlertid fået at vide
hjemmefra, at de ikke måtte tage fugeprøver, hvorfor det blev pure afvist. Hen
over efteråret 2015 kontaktede han sin husadvokat fra Advodan, som udfær-
digede et advokatnotat, som blev afleveret til kommunen. Han kontaktede i
forbindelse hermed Person 5, der ikke ville modtage notatet. Han lagde det
derfor i postkassen, da han gik.

Den 16. marts 2016 blev det meddelt Tiltalte ApS, at der skulle tages prøver af
al indkommen beton, bortset for den fra By Kom-mune. På baggrund af brevet
anbefalede Advodan dem at kontakte advokat Håkun Djurhuus, der ved brev af
17. juni 2016 til By Kommune opfor-drede kommunen til at deltage i et møde.
Borgmesteren svarede den 30. juni 2016, at der ikke var grundlag for et møde.
Der blev derfor ikke holdt møde. Det var første gang, han hørte om syn og
skøn.

Den 7. maj 2018 bad Tiltalte ApS By Kommune om at hente brokkerne. Syn -
og skønsrapporten blev berigtiget to gange. Tiltalte ApS modtog et brev fra
kommunen om, at de ville have en plan for, hvornår materialerne ville blive
kørt bort. Vidne var på opføl-gende tilsyn den 23. august 2021 i år.

Den 31. juli 2018 skrev advokat Håkun Djurhuus til By Kommune, at
kommunen var velkommen til selv at overdække materialerne. De penge
Tiltalte ApS fik for at tage imod byggeaffaldet er mindre end de udgifter, han
har haft derved. Den 16. september 2021 skrev han til trods herfor til By
Kommune, at kommunen naturligvis skulle have deres penge tilbage, når
Tiltalte ApS afviste at modtage byggeaffaldet, men at de først skulle have gjort
mellemværendet op. Det kostede 40 kr. pr. ton om måneden at have
byggeaffaldet liggende. Den civilretlige del herom er stadig uafklaret. Hele
Tiltalte ApS' byggeprojekt for 2014 og 2015 er grundstødt.

Adspurgt påny af anklageren forklarede Person 1, at al den plads, som
materialerne har optaget, har Tiltalte ApS ikke kunne bruge til noget andet.
Derudover har Tiltalte ApS haft udgifter til prøver og til syn og skøn. Tiltalte
ApS har tabt penge ved at have By Kommunes byggeaffald liggende på
pladsen.

Brokkerne kunne ikke uden videre dækkes over, fordi de blev leveret med
jernstænger i. Der skulle derfor bygges et tag over, fordi en presenning ville
blive revet i stykker. By Kommune tilbød at gøre det for 30.000 kr., hvilket de
var velkomne til."

Miljømedarbejder Vidne har som vidne forklaret, at:



/

side 20

"...
hun har arbejdet i By Kommune siden sammen-lægningen i forbindelse med
kommunalreformen i 2007 frem til den 1. september i år, hvor hun blev ansat i
Faxe Kommune. Hun blev færdig-uddannet som miljøplanlægger med speciale
i Økotoksikologi fra Roskilde Universitet i 2005, hvorefter hun blev ansat i
Dianalund Kommune som miljøsagsbehandler. Hun har siden arbejdet som
miljøsagsbehandler i kom-munalt regi. Hun har ikke kun siddet med bygge- og
anlægsaffald, men har siden affaldsbekendtgørelsen fra 2012 – hvorefter der
skulle ske en kortlæg-ning af bl.a. PCB – behandlet en del af denne type sager.
Hun var igennem flere år sagsbehandler på sagen ved-rørende tiltalte. Hun
forsøgte at samle trådene og deltog med sin daværende chef og kollegaerne i
drøftelser med tiltalte. Hun har også efterfølgende ført tilsyn med tiltalte.
Hendes davæ-rende chef, Person 6, var team-leder for Natur og Miljø, som er
en del af Center for Teknik, Miljø og Drift. Person 6 arbejder heller ikke
længere i By Kommune. Han var ikke chef for byggeafdelingen. Det har han
ikke været på noget tidspunkt. Person 6 refererede til centerchefen, Person 12,
der var chef for Natur, Plan og Miljø. Der tilsvarende en chef for
byggeafdelingen, som også refererede til Person 12. Hun var endvidere
tilsynsmyndighed for miljøgodkendelsen og Tiltalte ApS' aktiviteter i øvrigt.

Foreholdt ekstrakten fil 1, side 104-105, rapport ”Vedr. dokumentlister By
Kommune” , dateret 27. september 2018, forklarede vidnet, at hun var inde
over processen. Dog ikke hele vejen. Hun kom ind i sagen i marts eller april
2014. Hun var derfor ikke inde over sagsbehandlingen i forbindelse med 4§ 19-
ansøgningen i 2013.

Miljøafdelingen er anvisningsmyndighed på bortskaffelse af affald fra ned-
brydningsprojekter. De havde behov for oplysninger til brug for klassifi-
ceringen af affaldet til korrekt bortskaffelse, og hun bad derfor om bemærk-
ninger og oplysninger løbende, så de havde et fyldestgørende grundlag herfor.
Affaldet skulle sorteres og klassificeres efter, om det var rent eller forurenet.
Det affald der kunne genanvendes, skulle de ikke anvise en plads til. Selvom
de ikke skulle anvise ufarligt materiale, så skulle det dokumen-teres, at
materialet var bortskaffet korrekt. Det affald, der var farligt, skulle de anvise en
plads til. De skulle anvise, til hvilket anlæg det farlige affald skulle afhændes.

Miljøbeskyttelseslovens § 19 har til formål at beskytte jord og grundvand.
Bestemmelsen bruges til tilladelser til oplag af forurenende affald og inde-
holder vilkår til beskyttelse af jord og grundvand. Bestemmelsen vedrører
tilladelse til et kendt oplag med en kendt mængde. Miljøbeskyt-telseslovens §
33 er mere generel og vedrører tilladelse til affaldsoplag fra flere forskel-lige
byggepladser. I den konkrete sag havde tiltalte søgt om tilladelse til et større
parkeringsanlæg, hvor der var behov for 18.500 tons beton fra for-skellige
byggeprojekter. Det var både fra Frederiksberg Skole og fra andre projekter. By
Kommune modtog en ansøgning fra tiltalte herom, og de fik i



/

side 21

forbindelse hermed et oplæg fra virksomheden, som hun var med til at drøfte.
Det var virksomheden selv, der beskrev, hvad de ønskede miljøgod-kendelsen
til, herunder hvilket byggeaffald, de ønskede tilladelse til at modtage. Det var
en proces, hvor der var kommunikation mellem vidnets afdeling og
virksomheden. Der var ikke et samarbejde mellem miljøafde-lingen og
byggeafdelingen i forbindelse hermed, men de holdt byggeaf-delingen i
egenskab af bygherre orienteret om, at der var en miljøgodken-delsesproces i
gang. Hun er ikke klar over, hvornår entreprise-kontrakten mellem
byggeafdelingen og tiltalte blev indgået. Hendes kontakt med tiltalte gik
gennem ejeren, Person 1, og tiltaltes rådgiver, Person 2. Hun kendte Person 1
og Person 2 fra tidligere, fordi hun også var tilsynsmyndighed på selve
virksomheden. Hun kendte også Person 2, da han tidligere var rådgiver for
Dansk Miljørådgivning.

Tiltalte ApS havde et ubefæstet areal. Der var ikke beton eller asfaltunderlag på
arealet. Virksomheden ville gerne befæste arealet ved at modtage lettere
forurenet beton, som de kunne anvende til bærelag. Der skulle være vilkår om,
hvordan det forurenede materiale blev håndteret. Der var en risikovurdering,
der lå til grund for tilladelsen. Det var Miljømyndig-hedens ansvar at fastsætte
en forsvarlig grænseværdi for PCB. Op til 10 milligram PCB pr. kilo var det,
miljøafdelingen vurderede at kunne stå inde for, uden at det gav anledning til
forurening af omgivelserne. Vilkåret om en buffer for afvigelser blev lavet,
fordi de vidste, at teori og praksis kunne afvige i en nedrivningsproces. Det
blev drøftet med virksomheden og det var der forståelse for. De drøftede også,
hvordan bufferen skulle komme til udtryk. Afvigelsen var en buffer ud over de
10 milligram. Den gik op til 50 %, hvilket vil sige i alt 15 milligram.

PCB findes typisk i fugemateriale, samlinger og i maling. Det kan også findes i
andre overflader. I gamle lysstofarmaturer var der f.eks. også PCB-holdig
væske, der fordamper og derved trænger ind i bygninger, dvs. beton mv. Det
kunne forurene en hel bygning. PCB forbedrer fugematerialets kvalitet og blev
derfor hyppigt brugt tidligere. Fugerne og et stykke beton op til i relevant
omfang skulle derfor fjernes fra betonelementerne fra Frede-riksberg Skole, før
betonen blev kørt hen til Tiltalte ApS. Hun ved ikke, om godkendelse indeholdt
et specifikt vilkår om fuger. Den var tiltænkt beton, og det var ikke meningen,
at Tiltalte ApS skulle modtage andet end beton. Nedrivningslæs kunne godt
være en blanding af alt muligt. Det er modtagende virksomheds pligt at afvise
straks eller opbevare materialet som farligt affald, også hvis der modtages
farligt affald udover miljøgodkendelsen.

Foreholdt ekstrakten fil 1, side 48, resumé af miljøgodkendelse, dateret 28.
oktober 2014:

”By Kommune har fået foretaget udvaskningstest - med udgangspunkt i PCB
kortlægning for bygningen - af materialer fra



/

side 22

dette byggeri. Udvaskningstestene anses som essentielle i forhold til den samlede
risikovurderingen af nyttiggørelse af det lettere forurenet beton.

Der er foretaget følgende test:
- I alt 3 x kolonnetests PCB - uden maling …
- 1 x batch-test med maling, …
- 4 x Faststofanalyser - 3 x PCB7 og 1 i faststof …”

forklarede vidnet, at virksomheden ikke var involveret i den pågældende
prøveudtagning og udvaskningstest. Bygherre var leverandør, og miljøafde-
lingen fortalte i den egenskab byggeafdelingen, hvad de ville have under-søgt.
Det var byggeafdelingens beton. Hun foretog en risikovurdering i forbindelse
med godkendelsen. Det var miljømyndigheden, der udstak, hvilke ricisi, der
skulle afdækkes. De udtog ikke selv udvaskningstestene. Disse blev udført af
Golder Associates. De ville gerne have et ”worst case” scenarie i forhold til,
hvor PCB-holdig betonen var. Borgmesteren var ikke inde over arbejdet i
miljømyndigheden eller i forbindelse med prøveud-tagelserne. Hun blev ikke
bedt om at udføre opgaver af borgmesteren. Person 2 var ikke en del af
udtagelsen af prøverne. Der blev ikke gjort forskel på det materiale, som
Tiltalte ApS måtte modtage fra Frederiksberg Skole i forhold til det materiale,
Tiltalte ApS måtte modtage fra øvrige leverandører.

Foreholdt ekstrakten fil 1, side 28, resumé af miljøgodkendelse, dateret 28.
oktober 2014, pkt. 3.2.7, forklarede vidnet, at når Tiltalte ApS modtog et parti
beton, skulle der udtages en faststofanalyse, som der skulle laves en
udvaskningstest på. På daværende tidspunkt var der ikke akkrediterede
prøvemetoder, hvorfor miljømyndigheden stillede vilkår om, at
hjemkommunen og tilsynsmyndigheden sagde god for måden, det blev gjort
på. Hun husker ikke, at dette gav anledning til spørgsmål. Der var en drøftelse
om, hvorvidt det skulle være en mulighed, at testene blev foretaget forud for
modtagelsen. De drøftede, at det også kunne ske efter. Det var ikke i alle
nedrivningsprojekter, de lavede udvaskningstests på materialer. By Kommune
var i den konkrete sag både oprindelseskommune og tilsyns-kommune.

Allerede i foråret 2015 konstaterede de, at Tiltalte ApS begyndte at få tilført
materialer. Det fulgte vidnet op på i sommeren 2016. De observerede, at der
var modtaget en masse beton, og at der var kommet mere til, siden de sidst var
på pladsen. Der var stillet et vilkår i miljøgod-kendelsen om, at de små dele af
betonelementerne skulle overdækkes. Be-tonen blev delt op i fraktioner, fordi
nedrivningen foregik på flere forskellige måder, og der kunne derfor komme
forskellige størrelser beton. Alt under 0,5 gange 0,5 meter skulle ifølge
miljøgodkendelsen skulle være overdækket. Dette skyldtes, at der ved små
stykker beton kunne ske en større spredning



/

side 23

af PCB. Ved helt fint materiale skete der en endnu større spredning af PCB. Det
fint nedbrudte beton skulle derfor overdækkes. Der var også et vilkår om
maksimalt oplag og maksimal oplagstid på et halvt år. Betonen måtte ikke ligge
frit eksponeret for vind og vejr. Vidnet konsta-terede ved tilsynet i sommeren
2016, at der ikke var påbegyndt anlægs-arbejde af pladsen, og at de små
stykker beton ikke var overdækket.

Foreholdt ekstrakten fil 1, side 26, resumé af miljøgodkendelse, dateret 28.
oktober 2014, forklarede vidnet, at det, hun har beskrevet, er gengivet i
skemaet. Det er drøftet med virksomheden forinden. Tiltalte ApS har haft
udkastet til høring. Der var ikke noget på pladsen, der var overdækket eller
påbegyndt indbygget. En stor del af betonmaterialet havde da ligget utildækket
i over et år. Det var en overtrædelse af miljøgod-kendelsen. De havde derfor en
drøftelse med virksomheden i forbindelse hermed.

Hun var bekendt med, at der havde været en korrespondance i et års tid mellem
bygherre og tiltalte, som miljømyndigheden også havde været involveret i.
Virksomheden mente ikke, at betonen var konditionsmæssig, og derfor ikke var
omfattet miljøgodkendelsen. Hun var inde over problem-stillingen, fordi
virksomheden forespurg-te, om miljøgodkendelsen kunne ændres fra 10
milligram pr. kilo til 50 milligram pr. kilo. Allerede i efter-sommeren 2015
havde virksomheden udtaget egne analyser og forespurgt, om der var en
mulighed for at ændre godkendelsen. Det vurderede hun ikke, da det ikke var
miljømæssigt forsvarligt. 10 milligram var det højeste niveau, der var
forsvarligt uden en risiko for drikkevandet. De kunne den-gang godt have givet
tilladelse til mere, hvis de havde vurderet, at det var miljømæssigt forsvarligt.
Det var en konkret vurdering. Miljømyndigheden var derudover bekendt med,
at der i nær fremtid ville blive fastsat en nati-onal grænse på 2 milligram PCB
pr. kilo, da de havde fået udkast til en lovændring herom i høring fra
Miljøstyrelsen. Hun var ikke involveret i virksomhedens prøveudtagninger
eller metoden hertil. Hun overværede heller ikke prøveudtagningerne, og
miljømyndigheden blev ikke på anden måde inddraget heri. Hun er bekendt
med resultaterne, da de blev orienteret om de første resultater i 2015 i en
prøvetagningsrapport. Resultaterne kom bag på hende. Nogle af prøverne var
blandprøver, og andre var maksimal-værdier. Det var virksomhedens rådgiver,
der havde udtaget prøverne. Hun fik under et efterfølgende tilsyn forevist
prøveudtagningsstederne. Man kan godt se forskel på, om prøven udtages fra
beton eller en fuge. Det er for-holdsvist tydeligt. Det er ikke retvisende at tage
prøver fra fuger, hvis man skal vurdere, om betonen er i overensstemmelse
med miljøgodkendelsen. Tiltalte ApS kunne godt have afvist at modtage fuger.
Virksomheden skulle i så fald tage fat i leverandøren af affaldet og tale sig til
rette med dem i forhold til, hvad der så skulle ske med affaldet. Tiltalte ApS
var ansvarlig for at afvise affald, som de ikke havde tilladelse til at modtage.
Der var et vilkår i miljøgodkendelsen om, hvordan farligt affald skulle
opbevares indtil bortskaffelse. I fuger fra nyere byggeri



/

side 24

kan der sagtens være fuger uden PCB, så fuger er ikke nødvendigvis farligt
affald.

Der var højere niveauer af PCB i prøver direkte fra fugerne. PCB i betonen var
formentligt en afsmitning fra fugerne. Person 2 havde arbejdet for et firma, der
var en del af kortlægningsprocessen på Frederiksbergs Skole, så han kendte
skolen indgående. Person 2 var ansat for en rådgiver, der var underrådgiver til
kommunens bygherres rådgiver. Det må efter hendes vurdering have stået
tiltalte klart, at Person 2 ikke repræsenterede kom-munen.

Første indskærpelse kom ved et tilsyn i 2016. Miljømyndigheden tog til
efterretning, at der var problemer, men det ændrede ikke på, at der var vilkår i
miljøgodkendelsen, som af hensyn til miljøet skulle overholdes. De fulgte op
på med et tilsyn i december 2016. I forbindelse med tilsynet udleverede
virksomheden yderligere analyser. Det betød, at kommunen stod i den
situation, at virksomheden havde tilvejebragt yderligere analyser. Der var ikke
overensstemmelse mellem dem, så de prøvede at afsøge tvisten og
uoverensstemmelsen. De skulle træffe en afgørelse, og de kunne ikke ig-
norere, at virksomheden havde tilvejebragt analyser. Miljømyndigheden valgte,
at de selv ville tage et sæt analyser med en rådgiver. De foreslog en rådgiver,
som virksomheden også nikkede til. Der var enighed om, at det var Golder
Associates, der skulle udtage prøverne. Miljømyndigheden, Person 1 og Person
2 deltog i prøveudtagningen. De bestemte i fællesskab, hvor prøverne skulle
udtages. Tiltalte udpegede selv halvdelen af de steder, hvor-fra prøverne blev
udtaget. Der blev også udtaget prøver fra nogle af de ste-der, hvor tiltalte
tidligere selv havde taget analyseprøver.  Person 1 og Person 2 udpegede
stederne fra dem, og de kunne se, at blokkene i forvejen var markeret med
spraydåser. De sendte prøvetagningsrapporten i høring hos By kommune,
bygherre, bygherrerådgiver og virksomheden. De drøftede internt, om der var
et problem. Det var miljømyndigheden, der drøftede det. De modtog ingen
instruktioner fra borgmesteren eller byggeafdelingen.

Foreholdt ekstrakten fil 1, side 67, afgørelse vedr. materialer fra Frederiks-berg
Skole – etape 1, dateret 21. september 2017, forklarede vidnet, at der foregik
en længere partshøringsproces op mod afgørelsen. Tiltalte var da repræsenteret
af en ny advokat, der skulle ind i sagen. Tiltaltes advokat gjorde indsigelse i
forhold til kommunens kompetence, og gjorde gældende at vurderingen skulle
foretages ud fra en samlet betragtning af alle de prøver, der var udtaget af
betonen. Hermed mente man også de prøver, miljømyndigheden ikke havde
været en del af. De valgte at fastholde afgørelsen. De ti analyser var udtaget på
overflader, hvor de forventede at finde mest PCB i. De ville have et ”worst
case” scenarie. Virksomheden mente, at de havde modtaget elementer, der ikke
var afrenset ordentligt, og var derfor med til at anvise de flader, som de udtog
prøverne fra. Analyserne lå i lave niveauer. En enkelt af de ti prøver lå på 41
milligram pr. kilo, men de vurderede, at afvigelsen var af underordnet
miljømæssig betydning ud fra en



/

side 25

samlet betragtning, da de øvrige prøver lå meget lavt. Der var krav om
membran og drænlag samt kvaliteten af den overliggende beton.
Byggeafdelingen blandede sig ikke i hendes afgørelse.

Hun kender ikke baggrunden for tiltaltes indsigelser og har svært ved at forstå
motivationen bag. Indsigelserne var måske et ønske fra virksomheden om
generelt at opnå en højere PCB-grænseværdi i miljøgodkendelsen med henblik
på at kunne modtage mere forurenet byggeaffald fra andre leveran-dører.
Tiltalte havde tidligt i forløbet tilkebdegivet, at det var svært at leve op til en
grænseværdi på 10 milligram i forhold til de 50 milligram, som var den øvre
grænse, kommunen havde hjemmel til at tillade. Det er dog kun et gæt fra
vidnets side, da hun som sagt ikke kender tiltaltes motivation for indsigelserne.
Tiltalte kunne med godkendelse fra miljømyndigheden have anvendt den
omhandlede beton til anlæggelse af parkeringsanlægget og havde i dette
omfang fået medhold i deres ansøgning. Afgørelsen vedrørte det byggeaffald,
tiltalte havde modtaget på daværende tidspunkt, hvilket var et oplæg fra
Frederiksberg Skole og to mindre partier fra andre steder. Miljømyndigheden i
By Kommune var ”firstmovere” i forhold til at genanvende PCB-holdig beton.

Foreholdt ekstrakten fil 1, side 25, resumé af miljøgodkendelse, dateret 28.
oktober 2014, pkt. 3.1.4, forklarede vidnet, at hun ikke var underrettet om
virksomhedens indstilling. Hvis en virksomhed eller en aktivitet er ophørt, skal
de som tilsynsmyndighed sikre, at det er afsluttet korrekt. Der var en
miljømæssig begrundelse for, at der blev stillet de vilkår, der gjorde. Hun var
på pladsen i 2015, da Tiltalte ApS startede med at modtage materialer, og så
var hun der igen et år efter. Miljømyndigheden kunne have politianmeldt
virksomheden tidligere. Miljøgodkendelsen var tidsbegrænset til tre år. Tiltalte
begyndte aldrig at indbygge nogen af mate-rialerne, herunder de mindre
stykker beton, der skulle have været overdæk-ket, før miljøgodkendelsen
udløb. Betonbrokkerne lå på bar jord og var aldrig færdigbygget.
Miljømyndigheden meddelte derfor tiltalte et påbud om at få dem
færdigindbygget eller bortskaffet. De varslede samtidig med poli-tianmeldelsen
i 2018 en selvhjælpshandling, fordi der på det tidspunkt havde været et
langstrakt forløb. Der var ikke fremdrift eller vilje fra virksomhedens side. Der
var ikke en akut risiko for forurening, men der var eksponeringsrisiko over tid.
Sagen blev indbragt for byretten og derefter landsretten. Miljømyndigheden
tabte sagen og var derfor afskåret fra at foretage en selvhjælpshandling. By
Kommune har gjort, hvad de kunne for at afhjælpe sagen, og
Miljømyndigheden kan ikke komme videre, hvis der ikke bliver afsagt en
fældende dom i denne sag. Der er nu det dilemma, at tiltalte ikke længere har
en miljøgodkendelse og ikke længere vil kunne få en, da der nu gælder en
lovfæstet national grænse på 2 milligram pr. kilo. By Kommune har derfor ikke
hjemmel til at forny miljøgodkendelsen. Lige nu er den eneste mulighed at
bortskaffe betonen til et andet godkendt anlæg.

Adspurgt af forsvareren forklarede vidnet, at hun er ansat i miljømyn-



/

side 26

digheden. Entreprise hører under byggeafdelingen. Hun refererede til Person 6,
der var teamleder for Natur og Miljø. Centerchefen Person 12 var også
centerchef for byggeafdelingen og havde en ansat under sig fra
byggeafdelingen på samme niveau som Person 6, senest Person 13.

Foreholdt ekstrakten fil 1, side 217, resume med oversigt over alle prøver
udarbejdet af Person 1, forklarede vidnet, at miljømyndigheden ikke havde
bedt om prøver i juni 2015. Hun blev gjort bekendt med resultatet af prøverne
af Person 1. Hun er løbende blev orienteret om resultatet af de prøver, Tiltalte
ApS selv tog. Hun kan ikke huske, hvilket laboratorium Tiltalte ApS brugte.

Foreholdt ekstrakten fil 1, side 223, analyserapport, dateret 24. juni 2015,
forklarede vidnet, at hun kender Højvang Miljølaboratorium. Det er det
miljølaboratorium, der har lavet alle tiltaltes analyser. Kommunen bruger det
samme miljølaboratorium.

Foreholdt ekstrakten fil 1, side 206, mailkorrespondance, forklarede vidnet, at
”E-mailadresse 1” er Person 12's. ”E-mailadresse 2 ” er vidnet. Hun henledte i
korrespondancen bygherres opmærksomhed på, at rette modtager var Tiltalte
ApS ved Person 1.

Foreholdt ekstrakten fil 1, side 20, resumé af miljøgodkendelse, dateret 28.
oktober 2014, forklarede vidnet, at en spidsværdi er en maksimalværdi. Det er
det modsatte af en gennemsnitsværdi. Det er korrekt, at en ud af ti prøver
kunne indeholde maksimalt 15 milligram pr. kilo.

Foreholdt samme rapport, side 27:

”For hver 1000 m3 tilført lettere forurenet beton, skal der udtages repræsentative
prøver..”

forklarede vidnet, at en repræsentativ prøve er en prøve, der er sigende for det
samlede parti eller en del af dette.

Nedrivningen af skolen blev påbegyndt i starten af 2015. Som miljømyn-
dighed var de tilsynsførende, fordi de også var affaldsmyndighed. Under etape
1 var hun derude en enkelt eller to gange. I 2015 var vidnet hos Tiltalte ApS
som tilsynsmyndighed. Hun var der to gange i løbet af foråret 2015. Hun
mener ikke, at hun var til stede, mens der blev læsset af. Hun tog noter i
forbindelse med besøgene. Hun besigtigede det, der var blevet læsset af. Hvis
man var gået i dybden, kunne man nok godt have set eventuelle fuger. Det var i
2015, hun foretog besigtigelsen. Hun overvejede ikke at tage en prøve.

Der står ikke noget om, hvem der skal udtage repræsentative prøver. Vil-



/

side 27

kåret herom er stillet i forhold til, at der skal foreligge dokumentation forud for,
at virksomheden må bearbejde prøverne. Det er vigtigt, at dokumenta-tionen
foreligger, da den er en garanti for, at der ikke bliver knust noget, der ikke lever
op til miljøgodkendelsen. Hun husker ikke, at de drøftede prøver i 2015. De
forventede ikke at Person 1 selv udtog prøver. Hun tror ikke, at der blev taget
prøver efter nedrivningen. Der blev lavet kontrolprogrammer efter
afrensningen på de stående bygninger. De skulle verificere afrensningen. Det
var Virksomhed A/S, der rev skolen ned. Hun var som repræsentant for mil-
jømyndigheden og affaldsmyndigheden også i løbende kontakt med dem.

Foreholdt fil 4, side 47, tilsynsnotet, dateret 11. marts 2015, forklarede vidnet,
at Virksomhed 1 var bygherres rådgiver. Hun havde også kontakt med
Virksomhed 1 i forbindelse med nedrivningen, fordi miljømyndigheden
meddelte vilkår i forhold til, hvordan nedrivningen skulle foregå, herunder
vedrørende støj, støv og det ydre miljø samt håndtering og bortskaffelse af
affaldet. Virksomhed A/S' godkendelse angav, under hvilke forhold fugerne
skulle skrabes af, og hvordan fugerne skulle opbevares efter afrensning.
Fugerne blev bort-skaffet som farligt affald til Fortum Waste Solution, der før
hed Kommune Kemi. Fortum Waste Solution håndterer farligt affald fra hele
landet. Hun husker det ikke, men gætter på, at en del af vilkårene for
nedrivningen var, at der skulle være procesbeskrivelser over, hvordan
nedrivningen skulle foregå. Procesbeskrivelserne ville ikke indeholde kriterier
for, hvad de skulle gøre med fugerne. Det fremgik af godkendelsen.

Hun havde ikke direkte kontakt til Person 14 eller Person 15.

Foreholdt fil 4, side 50, tilsynsnotat, dateret 14. april 2015, forklarede vidnet, at
hun ikke husker notatet. En renhedsprøve er den type prøve, der blev lavet
under kontrolprogrammet. Kortlægningen gik forud for nedriv-ningen, og det
blev kortlagt, hvor problemerne var. Herefter fik man lavet en proces over,
hvor der skulle rensens af forud for afhændelse til Tiltalte ApS. Afrensningen
stod Virksomhed A/S for. Derefter skulle der tages kontrolanalyser, så man
kunne se, at der var renset ned til det niveau, der skulle. De afrensede for PCB
og bly. Det var efter hendes hukommelse ikke på tale at reducere antallet af
prøver.

Foreholdt fil 4, side 55, mailkorrespondance, forklarede vidnet, at Person 16
var fra Rum Arkitekter, der var totalentreprenør på ned-rivnings- og
bygningsprojektet vedrørende skolen. Person 16 havde hyret Virksomhed 1
ind. Hun husker ikke, hvem Person 17 er. Hun husker mail-korrespondancen,
men ikke, hvad det endte med. Noget af blok 1 og blok 2 blev givetvis kørt til
Tiltalte ApS. På alle blokkene var der noget til farligt affald og noget til deponi.
Hun vil gætte på, at på langt den meste korrespondance var både Virksomhed
1, bygherre og nedriver cc. Var der noget, hun manglede for at kunne varetage
sine opgaver, efterspurgte hun det som vanligt igennem bygherre. Hun kunne
ikke træffe afgørelser på



/

side 28

vegne af bygherre, selvom det måtte være By Kommune, men kunne om-vendt
godt være tilsynsmyndighed overfor By Kommune i egenskab af bygherre.

Foreholdt fil 4, side 60, mailkorrespondance, forklarede vidnet, at hun var med
ude og tage prøver.

Foreholdt samme side:

”Til din orientering så har Tiltalte ApS ikke givet sin accept til at bygherre med
rådgiver og nedriver kan deltage i prøveudtagningen. Det er således jer fra Golder og
os som myndighed, der tager derud på tirsdag kl. 11. Bygherre med rådgiver og
nedriver møder os dog fortsat på rådhuset kl. 10 til en orientering af vores
prøvetagningsplan”

forklarede vidnet, at By Kommune i egenskab af bygherre og Virksomhed 1 i
egenskab af bygherres rådgiver havde et ønske om at deltage i mødet. Det
ønskede Tiltalte ApS imidlertid ikke, hvilket blev res-pekteret af
miljømyndigheden. Hun tror, at bygherre var interesseret i at blive bekendt
med, hvad dilemmaet var, samt deltage i en eventuel drøftelse heraf. Hun
mener, at hun enten havde kontakt med sin kollega Person 18 eller hans
forgænger Person 8 i anledning heraf.

Foreholdt samme side:

”Blot så I er forberedt, så har Tiltalte ApS desuden oplyst at hans tekniske rådgiver
(Person 2) deltager på tirsdag og de vil redegøre for deres overvejelser ved valg af
hidtidig prøvetagningsmetode, samt at demonstrere prøveudtagning. Da formålet med
prøveudtagningen imidlertid på ingen måde har til hensigt at miskreditere de prøver
Person 2 har udtaget, så er det vores hensigt at meddele Tiltalte ApS at en drøftelse
samt demonstration af prøvetagningsmetoder ikke er genstand for drøftelse ved
besøget på tirsdag”

forklarede vidnet, at hun ikke forholdt sig til, om de havde grund til at mis-
kreditere de prøver, Person 2 havde taget, da de ikke var en del af processen.
På daværende tidspunkt havde der været en diskussion mellem bygherre og
virksomheden Tiltalte ApS. Vidnet går ud fra, at det var Tiltalte ApS, der
betalte for prøverne.

Foreholdt fil 4, side 61, analyseresultater af betonmaterialer fra Frederiksberg
Skole, dateret 17. februar 2017:

”9 ud af de 10 prøver har et PCB indhold under 10 mg./kg, mens 1 prøve har et PCB
indhold på 41 mg/kg. Dvs. at prøverne ikke



/

side 29

overholder miljøgodkendelsens vilkår 3.2.9 vedr. overskridelser og dermed ikke
miljøgodkendelsen”

forklarede vidnet, at det anførte blot var ment som en konstatering. Hun husker
ikke vejret, men vil ikke afvise, at der kan have ligget sne.

Foreholdt fil 4, side 62, mailkorrespondance, hvoraf fremgår følgende:

(Fra Person 11 til Person 9, 9. marts 2017)
”Er det din vurdering, at vi på baggrund af den ene analyse som stikker af og uden
yderligere end ovenstående argumentation, kan resonere at den samlede mængde af
PCB ikke overstiger forudsætningerne i miljøgodkendelsen?

(Fra Person 9 til Person 11, 9. marts 2017)
”Som direkte svar på dit spørgsmål - nej.

”Jeg opfatter, at Tiltalte ApS' fremlagte informationer, i kombination med vores
analyser og det visuelle indtryk man får ved besøg på pladsen, indikerer at der er
udbredte "helligdage", der tyder på at arbejdet ikke er udført i en kvalitet som angivet i
udbuddet…”

forklarede vidnet, at Person 11 og hun var sagsbehandlere på lige fod. Hun har
helt sikkert talt med Person 11 om mailkorrespondancen. Efter prøve-tagningen
var der en længere høringsrunde, hvor prøvetagningsrapporten blev fremlagt.
Bygherre tilbagemeldte, at der var tale om en "helligdag"/en enkelt smutter.
Det fremgår af afgørelsen fra 17. september, at miljømyndig-heden ikke godtog
forklaringen om, at der var tale om en enkelt smutter. Den ene af de ti prøver
miljømyndigheden tog var repræsentativ for det samlede oplæg, så hvis man
tog ti tilsvarende prøver, ville der også være en afvigelse. Det er rigtigt, at der
ikke blev taget prøver i fuger. Der blev udpeget fuger af virksomheden. De
skrev i afgørelsen, at der var tale om afvigelse fra tolerancekrav i
godkendelsen, lavet ud fra en samlet risiko-betragtning. De vurderede ud fra
opbygningen af pladsen, at det havde miljømæssig underordnet betydning i
forhold til godkendelsen. Der var tale om, at virksomheden skulle afvise
fugerne grundet modtagevilkåret i godkendelsen. Hun er sikker på, at
kommunens byggeafdeling overvejede og regnede på selv at køre ud og fjerne
materialet med henblik på bort-skaffelse til deponi. Byggesagsmyndigheden
rådførte sig ikke med miljø-myndigheden herom. Deponi svarer til en
losseplads, hvor alt det, der  ikke kan brændes eller bruges, deponeres. I dag er
der mulighed at få bygge-affaldet fragtet til Holland, der har et varmeanlæg,
der kan rense betonen for PCB.

Der var tale om nedrivning af forskellige bygninger i etape 1 og etape 2 fra
forskellige årstal. Der var også bygninger i etape 1, der afveg lidt fra de andre.
Grunden til at nedrivningen blev delt op i etaper var praktiske årsager,



/

side 30

da en del af skolen stadig skulle være i brug. Der var også PCB i etape 2.

Foreholdt fil 4, side 74, konklusion på kontrol af afrensning af overflader på
Frederiksberg Skole, dateret 30. juni 2017:

”At entreprenøren ikke har kunne fremvise nogen form for dokumenteret egenkontrol
for det beskrevne arbejde”

forklarede vidnet, at hun ikke ved, hvad der henvises til. Vilkårene var stort set
identiske i de to etaper. Der skulle være et kontrolprogram, og der skulle
foretages prøver af de rensede bygninger. Etape 2 blev revet ned i 2016 eller
2017. Det endte med at blive fragtet til Holland. De lavede en aftale med et
modtageranlæg i København, der fragtede fraktioner til Holland. Hun har ikke
set dokumentation for, at det blev fragtet til Holland. Hun husker ikke, hvor
længe det lå, inden det blev fragtet til Holland.

Foreholdt fil 4, side 77, mailkorrespondance:

”vi kommer nok ikke under PCB - grænseværdien på 10 mg”

forklarede vidnet, at den oprindelige plan var, at betonen skulle til Tiltalte ApS.
Der blev indgået en kontrakt for etape 1 og 2. Da de havde lavet indskærpelser,
og tiltalte havde et maksoplag liggende, kunne tiltalte ikke modtage mere.

Foreholdt samme side:

”Vi skal have fundet et alternativ deponi/ sted til bortskaffelse af farligt affald ( det er
aftalt med borgmester /udvalgsformand)”

forklarede vidnet, at borgmesteren ikke var involveret i vidnets
sagsbehandling.

Foreholdt fil 4, side 92, skønserklæring, dateret 3. juli 2020, forklarede vidnet,
at hun ikke har set den. Hun har ikke været involveret syn og skøn. De har ikke
været ude og lave målinger der, hvor betonen ligger nu. Hun husker ikke,
hvorfor de ikke selv tog ud og dækkede de mindre stykker beton af. Man ville
godt have kunnet dække det af med en presenning, fordi de brokker, der var
omfattet, lå på jorden. Man kunne også få lavet en fast inddækning. Hun har
ikke haft kontakt med Miljøstyrelsen angående sagen, bortset fra, at hun, da
Miljøstyrelsen påtænkte at fastsætte en national grænseværdi, kontaktede
Miljøstyrelsen for at spørge om, hvad det ville betyde for de allerede gældende
godkendelser. Hun er sikker på, at største-delen af de betonbrokker, hun har set
på Tiltalte ApS' grund, stammer fra Frederiksberg Skole.

Hun har tidligere anvist steder, hvor kommunen kunne komme af med



/

side 31

byggeaffald, dog ikke så stort et projekt som det pågældende. Der er hele tiden
vedligehold og byggeri i en kommune, så det sker jævnligt og er ikke
usædvanligt. Miljømyndigheden ville kunne give et påbud i nedrivnings-
processen. I det øjeblik en bygherre har leveret byggeaffald, er modtageren
affaldsejer. Tiltalte ApS kunne have afvist at modtage materiale med fuger. Når
de ikke gjorde dette, var de forpligtet til at opbevare materialet som farligt
affald."

Person 1 har supplerende forklaret, at:

"...
arket i ekstrakten, fil 1, side 217, er lavet af ham. De fem ekstra prøver blev
bestilt af By Kommune den 22. juni 2015 efter et møde ude på pladsen den 10.
juni 2015 med Person 8, der var øverste leder af byggeafdeling-en i By
Kommune. Han havde forinden ringet til Person 8 og sagt, at det ikke så godt
ud, og at 3 ud af 10 af de prøver, de havde fået analyseret af Højvang
Miljølaboratorier, viste, at betonen indeholdt mere PCB end tilladt i deres
miljøgodkendelse. Person 8 havde i forbindelse hermed kigget på de prøver, de
viste ham, og sagt, at det tydede på, at betonen ikke var blevet renset ordentligt
af. Da der ikke var fulgt på herpå den 15. juni 2015, ryk-kede han Person 8 for
et svar, hvorefter han blev ringet op af Person 8, der sagde, at kommunen ville
udtage 5 ekstra prøver.

Han er sikker på, at Vidne var til stede, da en af lastbilerne fra Frede-riksberg
Skole kom og læssede af. Han husker, at chaufføren måtte bede dem gå lidt til
side, da han skulle læsse af. Der var 35-45 tons beton i hvert læs hvorfor det
ikke var muligt at afvise betonen eller dele heraf i forbin-delse med
modtagelsen. Derudover hvirvlede det op med støv ved aflæs-ningen, hvorfor
det ikke var muligt at se, om der var fugemasse på betonen, før støvet havde
lagt sig eller var regnet af. By Kommunes byg-geafdeling lavede den 1. juli
2015 en beregning på, hvad det ville koste at hente mate-rialet, hvilket vil sige
ganske få dage før mødet med borgmesteren den 3. juli 2015. Det værst
tænkelige scenarie var en pris på omkring 7 mio. kr.

Brokkerne havde også stået uden overdækning efter nedrivningen af Frede-
riksberg Skole hele sommerferien i 2017.

Adspurgt af anklageren forklarede Person 1, at han også havde kontak-tet
Person 6 fra By Kommune, da han modtog analyseresultaterne fra Højvang
Miljølaboratorier, men at denne ikke ville træffe en beslutning på det
foreliggende grundlag. Person 8 måtte ikke sige noget for kom-munen, hvorfor
han udbad sig borgmestermødet den 3. juli 2015. Han havde på det tidspunkt
modtaget resultaterne af de ekstra prøver."

Rettens begrundelse og afgørelse

Retten bemærker indledningsvist, at det følger af lov om kommunernes



/

side 32

styrelse § 17, stk. 7, at de enkelte administrative enheder i en kommune udgør
én forvaltningsmyndighed, hvorfor miljømyndigheden og bygge-afdelingen i
By Kommune må betragtes som to adskilte selvstændige enheder, der handler
uafhængigt af hinanden. Retten finder derfor, at det forhold, at By Kommune
har optrådt som myndighed for så vidt angår miljøgodkendelsen, og samtidig er
aftalepart i den privatretlige aftale med Tiltalte ApS, ikke i sig selv medfører, at
der foreligger myndighedsinhabilitet. Afgørende for, om der foreligger
myndighedsinha-bilitet er herefter, om By Kommune overordnet set har en
særlig interesse i sagens udfald.

Ifølge pkt. 3.2.2. og 3.2.12 i miljøgodkendelsen af 28. oktober 2014, er Tiltalte
ApS – der ikke umiddelbart har afvist affaldet – forpligtet til at opbevare farligt
affald i overensstemmelse med miljøgod-kendelsen, uanset om affaldet ikke
måtte være leveret konditionsmæssigt. Dette er endvidere blevet indskærpet
overfor Tiltalte ApS, der endvidere ved lovligt varslet påbud er påbudt at
iværksætte afværgelsesforanstaltninger.

Herefter, og da retten finder, at By Kommune ikke har en sådan særlig interesse
i denne del af sagens udfald, at der foreligger myndigheds-inhabilitet, findes
Tiltalte ApS skyldig i overtrædelse af miljøbeskyttelsesloven § 110, stk. 1, nr.
4, og § 110, stk. 1, nr. 2, jf. § 110, stk. 1, nr. 4, jf. § 69, stk. 1, jf. § 110, stk. 4,
ved manglende overholdelse af vilkåret i miljøgodkendelsen om overdækning
af affaldstype 3 samt ved at have undladt at efterkomme indskærpelse af 7.
september 2016 og påbud af 6. marts 2018 vedrørende overdækning og
afværgelsesforanstaltninger, jf. pkt. 1) og nr. 4).

Retten finder, at der ikke efter sagens oplysninger er tilstrækkeligt grundlag for
at vurdere, om de omhandlede PCB-forurenende nedbrydningsmaterialer fra
Frederiksberg Skole er leveret konditionsmæssigt, herunder i forhold til rester
af fuger og maling, hvilket der ifølge det oplyste verserer en voldgifts-sag om.
Der er derfor berettiget tvivl om, hvorvidt det er Tiltalte ApS eller By
Kommune, som er ansvarlig for at fjerne og bortskaffe
nedbrydningsmaterialerne fra Frederiksberg Skole, og dermed er rette
modtager af påbuddet, hvorfor det ligeledes er uklart, om By Kom-mune har en
sådan særlig interesse i udfaldet af denne del af sagen, at der foreligger
myndighedshabilitet.

Tiltalte ApS frifindes derfor for den resterende del af tiltalen, der vedrører
bortfjernelse og bortskaffelse af nedbrydningsmate-rialerne.

Under hensyn til karakteren af sagen og risikoen for foruening fastsættes
straffen til en bøde på 70.000 kr., jf. miljøbeskyttelsesloven § 110, stk. 1, nr. 4,
og§ 110, stk. 1, nr. 2, jf. § 110, stk. 1, nr. 4, jf. § 69, stk. 1, jf. § 110, stk. 4.



/

side 33

Tiltalte ApS skal endvidere betale tvangsbøder som nedenfor bestemt.

Thi kendes for ret:

Tiltalte ApS skal betale en bøde på 70.000 kr.

Tiltalte ApS skal endvidere betale tvangsbøder på 20.000 kr. pr. påbegyndt
måned fra den 15. februar 2022, indtil Tiltalte ApS har iværksat
foranstaltninger, der kan afværge, at de PCB-holdige materialer, der er udlagt
på det ubefæstede areal på Matrikel nr. 1, giver anledning til udvaskning af
PCB eller anden potentiel forurening af jord, grundvand eller overfladevand
ved effektivt at overdække forurenende materialer, herunder mindre
stykker/løst materiale (affaldstype 3).

Tiltalte skal betale sagens omkostninger.

Dommer

*) Berigtiget i medfør af retsplejelovens § 221.
Retten i Næstved, den 11. januar 2022

Dommer



/